Мемлекет басшысы Ұлттық гвардияның әскери бөліміне барды
"Мемлекет басшысы Ұлттық гвардияның әскери бөліміне барды" | "https://abai.kz/post/91462"
TITLE: Мемлекет басшысы Ұлттық гвардияның әскери бөліміне барды
URL: https://abai.kz/post/91462
META: "Мемлекет басшысы Ұлттық гвардияның әскери бөліміне барды" | "https://abai.kz/post/91462"
DATE: 27.05.2019
AUTHOR(s): Abai.kz
TOTAL WORDS: 123
TEXT: Қазақстан Қарулы Күштерінің Бас қолбасшысы нысанды аралау барысында 5573 әскери бөлімінің макет-үлгісімен және ақпараттық тақтасымен, жатын және қызметтік инфрақұрылымдарының жағдайымен танысты. Сондай-ақ, әскерилердің оқу-жаттығу нысандары мен қару-жарақ көрмесін аралады. Қазақстан Президенті Ұлттық гвардияның командалық құрамымен және әскери қызметшілермен әңгіме барысында олардың елдегі тұрақтылықты сақтауда, азаматтар мен қоғамның қауіпсіздігін қамтамасыз етуде маңызды міндеттер атқарып жүргенін атап өтті. Сонымен қатар, әскерилердің әлеуметтік мәселелеріне арнайы тоқталды. – Кредиторлық қарыздар, әсіресе баспанаға төлем – өз алдына жеке мәселе. Үкімет осы қарыздарды толық өтеу үшін түпкілікті шара қабылдауы қажет. Әскерилердің әлеуметтік мәселесі туралы сөз жүзінде айтылып, іс жүзінде тиісті міндеттемелердің орындалмауына жол берілмеу керек, – деді Қасым-Жомарт Тоқаев. Мемлекет басшысы Үкімет пен Ішкі істер министрлігіне әскери бөлімшелердің жауынгерлік дайындығын шыңдап, құрылымдардың материалдық-техникалық жабдықталуын жақсарту жөнінде тапсырма берді. Abai.kz
